
3 CI N VERLAG SS 


VALERIU TRAIAN FRENŢIU 


DIN MILA LUI DUMNEZEU ŞI GRAŢIA SFÂNTULUI SCAUN APOSTOLIC AL ROMEI EPISCOP ROMÂN 
UNIT DE ORADEA-MARE, 

R_ŞI IUBITULUI NOSTRU POPOR CREDINCIOS DAR ŞI MÂNTUIRE DELA DOMNUL ! 
ibliotona Univerc. 4: în !9 Fardinand |, | : | 
in CLud, „Adevărat fericiţi cei Ită A zu ta: am ă ; 

ai 7] „ri 3 J pâna ui î e aug pipi mâncat. Altele au căzut în pământ pietros, au 






! 4 4 . a 4 A 4 . A . » 
IRRE e AEDRERR A au A i el.“ Luca 41 28. | Lăsărit, însă neavând umezeală mai târziu s'au 
EXEIiPLA RE uscat, fără a aduce rod. Altele au căzut între 
di spini şi crescând spinii le-au înecat. Numai 


In ziua de azi stăm iarăși în pragul unui | unele au căzut în pământ bun, dar aceste au 
an nou. Cel trecut a adaus încă unul la anii i şi adus roadă îmbelşugată cu zecile şi cu su- 
vieţii noastre, iară cel pe care-l începem azi, i tele. Ştim, că în această asemănare Mântuitorul 
va înpuţina cu unul restul vieţii, pe care din | vorbeşte despre sine, marele sămănător al să- 
mila lui Dumnezeu ne este dat a o petrece | mânţei adevărului, care, venind pe pământ cu 
pe acest pământ. Ziua de azi este ziua urărilor | mână largă a sămănat adevărata sămânță a 
de bine. Cunoscuţii, prietenii şi rudeniile reci- | cuvântului lui Dumnezeu, pe care apoi a lăsat 
proc îşi urează „an nou fericit“, dorindu-și | să tie sămănat până la sfârșitul veacurilor de 
sănătate, belşug, bucurie, îndestulire şi, peste | către slujitorii săi în ogorul sufletelor oamenilor 
tot, fericire. Aceste urări convenţionale de anul | din toate vremurile şi toate locurile. 
nou se mărginesc numai la cele vremelnice, La porunca Mântuitorului: „mergând 
despre cari înțeleptul Solomon zice, că sunt | învâfați toate neamurile“, de aproape două mii 
„deșertăciunea deşertăciunilor“ şi „vânare de | de anii, mii şi mii de sămănători samănă sămânţa 
vâni“ şi nici decum nu se estind la adevărata | adevărurilor vecinice, în mii şi mii de biserici 
fericire, pe care svfleiul nostru numai în Dum: ] se vesteşie pe întreg rotogolul pământului cu- 
nezeu o poate afla. „Neliniştit este sufletul | vântul lui Dumnezeu. Şi ce roadă aduce să- 
nostru până ce se va odihni în Tine, Doamne“, | mânţa aceasta în sufletele oamenilor? Durere, 
ne strigă Sf. Augustin. Deaceea am crezut de | şi aceasta de multe ori cade lângă cale, nu 
bine, dorindu-vă şi Noi „an nou fericit“, să vă | intră în inima oamenilor şi rămâne fără roadă, „ 
spunem câteva cuvinte despre o datorinţă a | sau cade în inimi împetrite, unde nu poate“ 
noastră, de a asculta cuvântul lui Dumnezeu. | prinde rădăcină, sau cade între spini, în inimi 
Isus Mântuitorul ne spune, că „adevărat fericiți | copleşite de cele lumeşti, cari îneacă sămânța 
sunt cei ce ascultă cuvântul lui Dumnezeu | cuvântului lui Dumnezeu şi numai arareori cade 


și-l păzesc pe el“. în pământ bun, în inimi, în cari poate aduce 
Li D-4 
lubiţi Frati si Fii] roadă bogată nu pentru un an, ci pentru o 
ubiți trai şi tii! vecinicie întreagă. Neîncetat se samănă sămânţa 


Când vorbim despre cuvântul lui Dumne- | cuvântului lui Dumnezeu, care neîncetat se pro-: 
zeu, despre vestirea şi ascultarea aceluia, ne | povăduieşte în întreaga lume, însă când căutăm 
este cu neputinţă să nu ne reamintim frumoasa | după roada atâtor sămănători ai învățăturilor 
asămănare: a Mâniuitorului despre sămănătorul, | lui Hristos, vedem că este de tot puţină. E drept 
care a ieşii să samene sămânţa sa. Insă, pre- | în. adevărata biserică a lui Hristos totdeauna 
cum ne spune Mântuitorul, nu toate sămânţele | au fost şi sunt suflete alese, suflete sfinte, în 
căzute în pământ au adus roadă. Unele au ] cari cuvântul lui Dumnezeu a adus roduri mi- 
căzut lângă cale şi venind paserile cerului le-au | nunate, însă tot atunci vedem și mulțimea imensă 

a acelora, cari trăiesc în păcate şi fărădelegi. 
Ce este cauza că în sulletele acestora, atât de 
mulţi, sămânţa cuvântului lui Dumnezeu rămâne 
fără de roadă? La nici un caz nu sămânţa 
este de vină, căci aceasta este grăunţul plin 
de putere şi de viaţă, este însuşi cuvâniul lui 
Dumnezeu. Vina poate fi sau in sămănători sau 
în pământul în care se samănă, în vestitorii 
sau în ascultătorii cuvântului lui Dumnezeu. 
De bună seamă în unele cazuri şi sămănătorii 
cuvântului lui Dumnezeu vor purla vina că 
munca lor rămâne tără rezultat, însă în cele 
mai multe cazuri ascultătorii sunt de vină, că 
în sufletele lor cuvântul lui Dumnezeu nu aduce 
rod, căci pământul bun peniru sămănţa cuvân- 
tului lui Dumnezeu sunt numai aceia, „cari cu 
inimă bună şi curată auzind cuvântul, îl fin 
şi fac rod întru răbdare“. 

“Cuvântul lui Dumnezeu, ca să aducă rod, 
mai înlâiu trebue ascultat. Dar câţi suni aceia, 
cari ascultă cuvântul lui Dumnezeu ? Mulţi anume 
se feresc să asculte vreo predică zicând, că 
ei sunt îndeajuns de inteligenţi, de culţi, nu 
sunt avizaţi la învăţăturile preoţilor. 

Poaie, că vor fi culţi, vor fi inteligenţi, dar 
nu în cele sufleteşti şi în cele religioase. De 
câte ori nu vedem chiar şi între creştinii culţi 
cea mai crasă ignoranță în cele sufleteşti, în 
cele ale credinţei. De câte ori nu aflăm şi 
între creștinii cei cu studii superioare mulţi, 
cari nu au nici cunoştinţele catechismului pentru 
clasele primare. Totuşi nu ascultă cuvântul lui 
Dumnezeu nici în Dumineci nici în Sărbători. Sf. 
loan Gură de Aur spune, că precum lipsa -poftei 
de mâncare este un semn de boală trupească, tot 
astfel şi lipsa poftei de a asculta cuvântul lui 
de Dumnezeu, este un semn sigur de boală sufle- 
tească şi încă a celei mai grave boli sufleteşti, 
a lipsei de dragoste faţă de Dumnezeu. Este lucru 
firesc, că dorim să auzim vorbindu-se despre o 
persoană pe care o iubim şi astfel dacă îl 
iubim pe Dumnezeu, trebue să ascultăm cu 
plăcere vorbindu-se despre Dânsul.. Despre ace- 
ştia zice st. loan: „Cel ce esfe dela Dumnezeu, 
ascultă cuvântul lui Dumnezeu, voi nu-l ascul- 
lați, penirucă nu sunteți dela Dumnezeu“ 
(loan 8, 47). Alţii încunjură predicile zicând, că 
tot acelea lucruri le aude, deşi omului îi tre- 
buesc tot lucruri nouă. Da! este adevărat, că de 
pe amvon nu se spun lucruri noui, căci de pe 
amvon se vestește acelaşi Hristos, care din veci 
este. Ni se propovăduieşte acea Evangelie, care 
a fost propovăduită de Hristos, ni se propun acelea 
adevăruri, care, chiar pentrucă sunt adevăruri, 
nu suni noui, ci suni din veci. De pe amvon 
se predică acele învățături, pe cari le-au pre- 


Anul X, No. 1 





dicat Apostolii şi sfinții Părinţi, cari se predică 
de aproape două mii de ani și se vor predica 
până la sfârșitul veacurilor. „Ceriul şi pământul 
vor frece, însă cuvintele mele nu vor trece“. 
(Marcu 15, 31.) 

Faptul că de pe amvon nu ni se pro- 
povăduesc lucruri noui este cea mai evidentă 
dovadă că ni se vesteşte adevărul, care nu 
poate fi vechiu sau nou, ci vecinic. 

Alţii iară încunjură să asculte predicile 
sub pretext că acelea sunt plictisitoare, sunt 
prea simple, prea lipsite de artă retorică şi de 
frumuseţea literară. Aceştia însă uită, că cu- 
vântul lui Dumnezeu nu irebue să ne delec- 
ieze, ci să fie spre tolos sufletesc, de aceea 
trebue să-l ascultăm nu ca şi orice alt discurs 
sau cuvântare, ci trebue să-l ascultăm aşa cum 
ne spune Mântuitorul: „Cu inimă bună şi 
curată,“ fiind cu luare aminte nu la aceea cum 
ni se predică, ci la aceea ce ni se predică. 
Trebue să căutăm nu la forma externă a cu: 
vântării, nu la coaja în care este îmbrăcată 
sămânţa, ci la conţinut, la puterea dătătoare 
de vieaţă a cuvântului lui Dumnezeu. | 

Aceia, cari cuvântul lui Dumnezeu îl as- 
cultă numai pentru stil, limbă şi predarea ora: 
torului, sunt asemenea unui ciur, care numai 
paiele le reţine, însă grâul îl lasă să treacă. 

Insă, lubiți Frați şi Fii, cuvântul lui Dum- 
nezeu nu e de ajuns numai a-l asculta, ci pen: 
truca acela să aducă rod în sufletul nostru, se 
mai recere ca să-l şi ținem în sufletele noastre. 
„Pământul cel bun sunt aceia, cari auzind 
cuvântul lui Dumnezeu, îl țin“. Cuvântul lui 
Dumnezeu îl ţinem, când auzindu-l îl aşezăm 
în sufletele noastre, îl păstrăm acolo şi des ne 
gândim asupra lui, des ne ocupăm de el. In 
familii adevărat creştine e obiceiu, ca cel puţin 
în Dumineci şi Sărbători conversaţia în tamilie 
să se învârtă în jurul celor auzite în biserică. 

Pentruca cuvântul lui Dumnezeu să aducă 
rod, trebuie să-l. apărăm contra duşmanilor, 
cari asemenea paserilor ceriurilor încearcă să 
ni-l răpească din suflete sau asemenea spinilor 
îl îneacă, ca să nu se poală desvolta. Aceşti 
duşmani ai cuvântului lui Dumnezeu sunt oame- 
nii fără. de lege cari se silesc să nimicească 
credinţa în Dumnezeu şi sunt poftele şi pati- 
mile rele, cari numai atunci își află îndestulire, 
dacă ele şi nu Dumnezeu stăpânesc sufletele. 

Sufletul omului este pământ bun pentru 
sămânţa cuvântului Dumnezeu, când acela 
„aduce rod întru răbdare“. Cele auzite în pre- 
dică trebue să le aplicăm la noi. înşine şi vieaţa 
noastră să ni-o îndreptăm conform acelora. 
„Fiți făcători ai cuvântului şi nu numai ascul- 

lălori amâgindu-vă pe voi înşivă“, ne spune . ţineţi în nevinovălie, pe cei păcătoși să-i puteţi 


Apostolul (lac. 1, 22). Intru răbdare să facem 
ca cuvântul lui Dumnezeu să rodească în su- 
fletele noastre, ca atunci când Sămănătorul 
vecinic va veni să adune rodul muncei sale, să 
găsească rod îmbelșugat cu zecile şi cu sutele, 
din care cu dar şi cu binecuvâniare să se 
umplă şi grânarele sufletelor noastre şi înde- 
stulire şi fericire să se reverse asupra noastră. 


lubiţi Fraţi! 
Voi, pe cari Hristos V'a ales de colabo- 


ratori ai Lui în îndeplinirea operei mari de a! 
face lumină în suflete, de a aduce oamenii sub | 


steagul lui Hristos, să vă îndepliniţi cu toată 
râvna sufletelor voastre cea mai sfântă dato- 


rință a voastră, de a propovădui Evanghelia ' 
De anul nou vă doresc, ca să-. 


lui Hristos. 
mânţa cuvântului lui Dumnezeu sămănală de 


voi, toată să fie cu rod. Pe cei nevinovaţi să-i ! 


aduce la pocăință, pe cei întristaţi să-i puteţi 
întări, pe cei bolnavi să-i puteţi bine pregăti 
peniru calea către vecinicie şi peste iol' tutu- 
rora să le puteţi binevesti adevărurile vecinice, 
ca truda voastră să aibă ca şi rezultat mântui- 
rea tuturora celor încredinjaţi păstorirei voastre. 

lară voi, Jubiți Fii, faceţi ca sufletele 
voastre să devină într" adevăr pământul cel bun, 
în care sămânţa cuvâniului lui Dumnezeu să 
prindă rădăcini adânci şi să aducă rod bogat 
în fapte bune, ca anul nou să vă tie într'adevăr 
fericit şi pregătire pentru fericirea vecinică. 
Amin. 

Darul Domnului *nosiru Isus Hristos şi 
iubirea lui Dumnezeu Tatăl şi împărlăşirea 
Spiritului Sfânt să fie cu voi cu toţi! 

Dat în Oradea, la începutul anului 1934, 
al Episcopaţului Nostru al XXII-lea. 

T EPISCOP VALERIU TRAIAN, 























Iarăşi un 


Trecerea unui an, în marele număr al celor mulți 


şi. în negura de vremi, ne atinge sufletul cu un senti-. 


ment. de. uşurare, dar în aceeaşi vreme și de îngrijo- 
rare. Trecerea anilor pe roata vremii şi ivirea unui 
an nou ne aduce aminte, spontan şi fără să vrem, de 
adevărul atât de real, că cu cât ne îndepăriâm, prin 
anii ce lrec, de 'termenul noşierii noastre, cu aiât 
ne apropiem de cel al morţii, fiindcă prin fiecare an 
trecut ne apropiem cu un pas de groapă. Acest gând 
e inevitabil la cumpăna alor doi ani, chiar pentru cei 
ce vreau, prin petreceri şi voie bună, să'l înăbuşe, 
să-l uite. 

Gândul nimicniciei şi al efemerului vieţii noastre 
e urmat în mod spontan de altul: De trăim puţin şi 
trecem aşa de repede cu anii, cel puțin să nu trăim 
înzadar ; vieaja noastră să lase o dâră de lumină 
în urma ei, o brazdă de activitate, de realizări, de bine. 


Nu. fiecărui muritor e dat să ridice monumente 
de eroism, de fapte mari și răsunătoare în istoria 
omenirii, a neamului, ori măcar a comunei ori familiei 
sale. Covârşitoarea parte a oamenilor duc v! vieaţă 
simplă, comună, necunoscută, mediocră chiar, de tată 
de familie, de biet slujbaş etc.. Mulţumirea multora 
de-a ocupa 0 funcţiune publică și a conduce o ramură 
de activitate publică, socială, este de aşa scurtă durată, 
încât, abstrăgând dela contingenţele politice-sociale, 
abia a început să-şi croiască planul de activitate, abia 
a înlăturat primele pedeci după înlăturarea cărora îşi 
închipuia că va începe adevărata activitate grandioasă, 
— trebue să plece . . . dela putere, ori chiar din vieaţă. 

Şi totuşi, fiecare vieață omenească îşi are rostul 


PARTEA NEOFICIALĂ 
an nou! 


ei, chiar de va îi trăită în neputinţă, în mizerie, în 
neştire de nimeni: acela, de-a-o trăi conștient în 
slujb lui Dumnezeu. Celce a trăit-o în slujba sa, a 
interesului, a egoismului său, acela a trăit:o. fără de 
rost, şi chiar multe decenii să îi trăit, multe realizări să 
îi înfăptuit, fiindcă le-a făcut pentru sine, sunt mici 
şi fără de valoare. Cei ceau realizat pentru alţii, n'au 
trăit numai pentru sine, ci și pentru aproapele ; faptele 
făcute pentru acesta sunt făcute pentru Dumnezeu. 
Cei ce au trăit rupți şi despărțiți: de cunoaşterea şi 
slujba lui Dumnezeu, au trăit ca nişte stele rătăcite, 
reci şi fără de vieaţă. Cei ce au trăit pentru Dumne- 
zeu, muncind în conformitate cu conştiinţa lor pentru 
bine, pentru ai săi, pentru alţii, — slujindu-i pe aceştia 
au slujit şi pe Dumnezeu, — au trăit o vieaţă cu rost, şi 
chiar de-au frăit puţin, au trăit mult, fiindcă au trăit 
ani îmbelşugați, plini de activitate. 

La lumina acestor principii trebue să ne “exami- 
năm şi noi fiecare vieaţa: mireni şi clerici: Să ne 
irăim vieaja întregi ceeace suntem, după conștiință, 
în slujba lui Dumnezeu. Trăind aşa, chiar de vom 
trăi necunoscuţi, vom frăi cu rod şi cu răsplată, căci 
a trăi şi cea mai neînsemnată vieaţă, dar ao trăi 
după conştiinţă, a o trăi în deplină activitate a dato- 
riei, înseamnă a trâi o adevărată vieaţă de om, cu 
rost şi cu răsplată în veşnicie. | 

Aceste principii şi lozinci îşi au rostul lor ori- 


i când, dar mai ales l-a început de an nou, fiindcă 


atunci ele luminează întreg conţinutul vieţii noastre şi 


„dela înălțimea şi în lumina lor mai uşor putem să ne 


îndreptăm vieaţa spre adevăratul ei ţel. 

Preoţi, fiţi preoți întregi, mireni fiţi, ceeace sun- 
teţi, pe deplin, după conştiinţă şi după voinţa lui Dum- 
nezeu. Aceasta inseamnă a fi şi om de caracter. Or, 
ce ne lipsesc nouă azi mai mult, decât tocmai oame- 
nii de caracter. 


Biserica noastră română unită este mică în sâ- 
nul neamului românesc, dar dacă clerul ei şi mirenii 
ei îşi vor trăi vieața după aceste principii, trăind şi 
fiind în întregime ceeace sunt, prestigiul ei va creşte 
şi va străluci ca un mic mărgăritar în sânul neamu- 
lui nostru. Dar ce e mai mult, trăind aşa s'au servit 
pe sine trăind pentru veşnicie şi au servit şi Biserica 
însaşi din care fac parte, fiindcă pilda vieţii lor se va 
resirânge asupra Bisericii care- -i alimentează cu astfel 
de principii. i 

Nu putem să strigăm destul de stăruitor slugi- 
torilor altarelor şi păstorilor sufleteşti, mai ales acum 
la începutul acestui an când iarăş se ridică nouri grei 
pe orizontul îndepărtat al bisericii noastre, iarăşi se 
zângănesc lanţurile grele ale proporţionalităţii, voind 

să le tragă pe mâinile preoţimei-mucenice şi patriote 
a bisericii române-unite: Fiţi preoți întregi, râvnici, 
câştigaţi-vă încrederea poporului prin blândeţă, răbdare, 
râvnă şi hărnicie ; faceţi-vă datoria întreagă, ca pă- 
stori, ca predicatori, caşi catiheti. Slujba ta fă-o de- 
plina ! (U. Tim. 4, 5), ca ceasul cel rău să ne ajle 
pregătiţi. — lar mirenilor le zicem : Fiţi caractere, aveţi 
conştiinţă şi lucraţi după ea, căci binele îşi are răs- 
plata în sine, imanentă. Daţi mărire lui Dumnezeu şi 
Bisericii voastre prin faptele voastre. Nu vă ameste- 
caţi cu îaptele cele slabe ale fiilor lumii acesteia. 
Chemările de sirenă, cu cari vă cheumă amăgitor 
plăcerile, afacerile cu câştig ale lumii acesteia, să nu 
vă ademenească, dacă nu vreţi să suferiți nauiragiul 
credinţei şi al caracterelor voastre. | 
Anul Nou, care are privilejul de a fi şi un An Sfânt 
pentru multiseculara pomenire a Aceluia Care a în- 
vins lumea, ne va da puteri să fim întregi ceeace sun- 
tem. Să nu slăbească credinţa voastră, căci Dumnezeu 
este cu noi. P. TI, 




















Presă și Acţiune Catolică. 
Minunea morală a creștinismului. 


Mii de ani a trăit omenirea sub blestemul păca- 
tului strămoşesc, ajungând, în cele din urmă, să-şi 
îndumnezeească propriile păcate şi slăbiciuni. Evreii 
se închinau viţelului de aur, fenicienii lui Baal şi Mo: 
loh, iar grecii şi romanii aveau câte un zeu şi zeiţă 
pentru fiecare ticăloşie omenească. Zeos (Jupiter) era 
nu numai preacurvar (adulter), ci şi incestuos; trăia 
cu soru:sa Hera (Junona). Dionysos (Bachus) era zeul 
beţiei şi al orgiilor; Hermes (Mercurius), al hoţilor; 
Areios (Mars), al răsboiului; Aphrodite (Venus), zeiţa 
destrânării ; Apollo, al răsbunării ş. a. m. d. 

Era firesc ca, dacă a trebuil să se îndrepleze 
lumea veche şi, din putregaiul de altă dată, să se ri- 
dice o lume nouă, mai. sănătoasă, trebuia să în- 
ceteze acesle închinări nelegiuite. Când avea să se 
ivească Christos pe Olimp, toţi zeii şi zeițele păgâne 


trebuiau să piară ca nişte năluci sau stafii rău'ăcă-: 


toare. Ceea ce se nuiiesie apusul zeilor (G5iterdâm- 
merung). 


Zidirea acestei lumi noui n'a fost lucru uşor. 
Istoria ne arată că trei sute de ani creştinii au frebuit 
să îndure mucenicie neîncetată, până când a venit 
împăratul Constantin cel Mare să desrobească creşti- 
nismul. Cu ajutorul acestuia, care a fost cel dintâiu 
împărat creştin, cu ajutorul lui Teodosie cel Mare, al 
lui Justinian şi mai ales al lui Carol cel Mare, întâiul 
împărat roman-german al Apusului, se întemeiază, se 
organizează şi prosperează veacul de mijloc, care 
ne a dat catedralele și domurile, universităţile şi bre: 
slele, cavalerii cu cruciatele şi marile expediţii ce au 
dus mai târziu la descoperirea Americei. 


Aceşti ciitori şi oblăduitori creştini, şi-au dat 
seama de stricăciunea firii omeneşti, ştiau că, pe lângă 
pornirile cele rele din noi, atâtea ispite ne vin dela 
semenii noştri, adecă din lume şi apoi chiar dela 
diavolul care nu doarme, ci ca un leu umblă răcnind, 


căutând pe cine să înghită. De aceea, între mijloacele 


de reglementare ale' noui lumi creştine, alături de 
censurile. sau pedepsele sufleteşti ale Bisericei, se 
găsesc şi altele mai drastice, lumeşti, ca închiziție, 
ghilotina, sabia sau pa'oşul. 


Rătăcirile omenești. 


Dar când noua lume !creştină părea deplin or- 
ganizală şi întărilă, iată că vine reforma religioasă şi, 
după ea, întreg şiragul nesfârşit al rălăcirilor moderne. 

In locul dogmei despre stricăciunea firii ome- 
neşti, moştenilă prin naştere dela Adam şi Eva, mo 
dernii vin cu părerea despre bunătatea primordială a 
acestei firi omeneşti care, în sine, e foarte bună, 
dar care degenerează în societate, în mijlocul oame.- 
nilor, În locul revelaţiei dumnezeeşti cu lumina ade- 
vărului veşnic, ei vin cu ideea de progres şi evoluţie 
neîntreruptă, reintronând şovinismul, adecă ura dintre 
neamuri, şi mamonismul, adecă cultul viţelului de aur. 

Foarte mult a înlesnit răspândirea acestor rătă- 
ciri moderne tiparul, presa. O scurtă privire asupra 
desvoltării acesteia, ne va convinge despre adevăr. 


Din istoricul Presei 


Se spune că întâia informaţie publicistică ar data 
dela eroul Theban Epaminondas. Invingând acesta în 
lupta dela Mantinea (385 î. de Chr.) gravează cuvân- 
tul biruinţă vx% într'o cărămidă de lut, pe care un 
sclav a lipit-o de gâtul unei vaci, purlând-o în toată 
cetatea. Totuş primele publicaţii periodice regulate 
sunt ale Romanilor. Ei publicau „Acta Populi“. Ce 
erau acestea ? Hotăririle adunărilor poporului. Din zi- 
lele lui lulius Caesar încoace, până pe timpul lui Oc- 
iavianus Augustus, se publică, pe lângă „Acta Populi“, 
şi „Acta Senaius“. Impăraţii de mai târziu publică şi 
ei „Acta“ pe care le irimit nu numai garnizoanelor 
din diferite puncte ale împărăției, ci şi abonaților. 

In timpul năvălirilor barbare, fireşte, nu putea fi 
vorba de aşa ceva. Îndată ce, însă, lumea se așază 

şi comunicațiile (călare şi cu căruțele) se pot face în 
chip normal, găsim, la sfârşitul. secolului al 15 lea, bi- 
rouri de informaţii la Roma, la Veneţia, la Niirnberg, 
Augsburg, Frankfurt a. M., Antwerpen ş. a. Informaţiile 
ce se dădeau la aceste birouri erau despre eveni- 
mente dela Curțile regale, bătălii, apariţii cereşti (me 
teori, comete, siele e!c.), nenorociri, călătorii ș. a, 

In veacul al 16-lea apar regulat ştirile târgurilor, 
mai cu seamă toamna şi primăvara, când aveau loc 
diferitele târguri sau bâlciuri. 

La începutul sutei următoare, a 17-a, se tipăresc | 
unele informaţii săptămânale, sub controlul guvernelor 
la Strasbourg, 1609 ; la Basel, 1610; la Frankfurt, 1615. 


Cel dintâiu care scoale Gazette de France, în 
1631, fără culorit oficial, pe baze pur comerciale, in- 
dicând prețurile diferitelor inserate sau publicaţii, este 
medicul Theophraste Renaudot, istoriograf al curţii 
regale. Mai târziu apar: „Leipziger Zeilung 1660 şi 
Daily Courant, 1722. 


Cadrul ştirilor acestor ziare se tot lărgeşte. La 
1760 se publică cea diniâi listă de mărturi de import; 
la 1790, cel dintâiu necrolog; la 1792, cel dintâiu 
anunţ de căsătorie ; la 1816, cel dintâiu anunţ de lo- 
godnă. 

Astăzi ? 


Nu există chestiune care să nu fie disculată de 
presa periodică ! Politică internă şi externă, legislaţie 
şi justiție, literatură şi teatru, religie şi şcoală, şiiri 
din natură şi din societate, chestiuni de sport şi per- 
sonale, nenorociri şi crime, gospodărie casnică şi 
publică, industrie şi comerţ, cu un cuvânt to! ce se 
poate numi manifestaţie de vieaţă întră în cercul de 
interese şi de preocupări ale presei. Pe lângă articole 
şi note ce tratează acestea şi asemenea chestiuni se 
adaogă reclamele sau anunţurile şi mica publicitate 
care de multe ori ocupă spațiu mai mult decât restul 
ziarului, 


Din exagerările presei moderne 


Indeosebi s'a exagerat şi se exagerează, de o 
anume presă, în direcţia ştirilor personale, a procese: 
lor şi a Micei publicităţi. 

Astfel să ne gândim numai ce extensiune dau 
„ anume ziare chestiunilor personale ale suveranilor, 
ministrilor, artiştilor, polilicianilor sau în general a tu: 
iuror celor ce stârnesc interesul public. 

Mi aduc aminte, din anii de student la Buda- 
Pesta şi Viena, câte coloane ocupa în „marile“ 
ziare de acolo o întâmplare fără nici o însemnătate 
ca, bună oară tunsul lui Franz losei |. La 28 Februa- 
rie 1911 se putea celi, de pildă, că venind împăratul 
— rege ls Buda Pesta a chemat pentru a doua zi pe 
frizerul Arpad Verdes să-l tundă. Acesta s'a prezentat 
la palat adus de o trăsură regală, precis la ora 11. 
Se mai putea ce!i cum era îmbrăcat regele, cum era 
îmbrăcat frizerul ; ce maşină a adus cu el; cum a 
fost încălzită ; cum i s'au servit mânuşi albe; un îm- 
părat — nu puea fi tuns cu mâinile goale, ca noi, 
ceilalţi muritori ; cum apoi imperial — regelul client 
l-a întrebat, dacă breasle friserilor din capitala Unga- 
riei prosperează sau nu? Şi toate aceste nimicuri pe 
coloane întregi! —.Dar nu numai în străinătete se 
exagerează, în - această direcţie. Din nenorocire, şi 
presa noastră îi ține isonul. Să ne gândim, bună oară, 
că unul din „marile“ noastre cotidiane a publica! pe ; 
pagina |. reportaje chilometrice despre banditul Te- - 


VESTITORUL 5 





rente care fura fe'e, ba a scos şi o broşură de vorbă 


cu Măria Sa Terente, regele bălților. 

Tol aşa se exagerează în reporlajul cil face 
presa asupra proceselor sensaţionale. Se aduc: în 
vileag toate amănuntele ; cu cât procesul e mai scan- 
dalos, cu atât e mai interesant, mai activ, mai lucra 
tiv pentru ziar. Acest reportaj e foarte dăunător sufle- 
telor. Dacă, în medicină mijloacele anliseptice sunt 
de cea mai mare însemnăte pentru a ne feri de bolile 
molipsitoare, tot aşa trebue să fim şi în justiție: cri- 
- minalul e vn bolnav, plin de baccilii desagregării 
sufleteşti, trebue isolat, nu dat în spclacol, să-l vadă şi 
să-l audă o lume întreagă, care să u-mărească pas de 
pas, cu inima palpitând de emoție. Descrierea amă-: 
nunţită, colorată, plină de pasiune a crimelor, îndeamnă 
la imitare. Puterea pildei e covârşitoare.. Ideea de 
a se deosebi de ceilaţi, fie şi numai prinir'o faplă 
rea, pentru a eşi din comun şi a face lumea să se 
ocupe de tine, se înslăpâneşte asupra celor slabi de 
înger, putere căreia abia i se pot împotrivi. 

lar cât păcătueşte Mica publ'citate care de multe 
ori e curată pornografie, nu se poate spune. Ziarele 
din Viena şi Buda-Pest incassau peste 100.000 de co: 
roane (lei) aur, înainte de răsboiu, numai prin înse- 
rarea la Mica publicitate a corespondențeler porno: 
grafice. Şi să ne uităm şi aici ce palate zidesc edi: 
torii Bibliotecei celor 15 lei, precum şi ai alâtor ro 
mane sensaționale distribuite cu fascicolul, | 


Concepţiile imorale ale editorilor. 


Presa mondială stă în slujba Celui rău într'un - 
chip înspăimântătător. Gordon Bennet, editorul ziarului 
„Herald“ din New York spune limpede : „Scopul jur: 
nalismului nu e să instruească pe oameni. Dacă are 
vreu'n scop acesta este să excite sensaţional şi să 
emuse.“ Aljii de aceeași teapă au declarat și mai 
abitir: „Cinste e capacitatea de plată (Un evreu dela 
Bursa din Viena); „Cine îmi ia banii, îmi ia cinstea“ 
(N. Rotcshild); „Cu morală nu se construesc căi 
ferate“ (evreul Neuda); „Ce treabă are tribunalul, cu 
ce fac eu negoţ: cu haine, cu fructe ori cu femei?“ 

Nu e mirare, dacă publicişti cu simţ de răspua- 
dere, ca englezul Gardiner, a spus despre lordul 
Northcliife, proprietarul celui mei de seamă trust de -. 
ziare care, precum singur a spus în parlament, a lăsat 
în America 150.000.000 dolari şi 10 000 agenţi pentru. 
scopuri de propagandă, că acest om e în siare să 
aprindă toală ţara, ca să lumineze un p'acal. lar de: 
spre lordul Rothermere, proprietarul allui trust mare 
de ziare, caşi despre bancherii germani Uilstein, 
Rudolf Mosse (originar Ruben Moses) ş. a. mari edi: 
tori de ziare, se spun lucruri lot atât de grave. Prin 
ignorarea sistematică a tot ce e bun, de treabă, 
cinstit şi prin specularea a tot ce.e sensaţional, chiar 
dacă e anormal şi imoral, această presă a contribuit 
foarte mult la însălbătăcirea sufletelor, la înstrăinarea 
lor de Dumnezeu şi de Biserică. Aşa şiau sporit 
tirajul, ajungând unele la citre f:ntastice ca Petit 
Parisien la 2.500.000 exemplare; Matin la 1.900.00; 
Journal la 1.400.000 etc.; în Anglia Daily News la 
1.000.000; Daily Mirror la 900.000; Daily Mail la 
800.000; în Germanie, I!alia şi alte ţări la fe!, — dar 
au produs o revoluţie din cele : mai primejdioase în 
sullete. Lin preot englez constală cu măhnire:. Dacă 
Biblia ar afirma ceva şi Times ar tăgădui, din 5t0 
cetitori, 500 ar da crezare lui Times şi abia 10 înşi 
Bibliei. î 

Rousseau despre presă 


Ca să vă daţi mai bine seama de stricăciunea 
săvârşită de presa rea, Vă rog, ascultați părerea filo 
sofalui Jean Jacques Rousseau: „Dacă privim înfioră- 
toarele rătăciri, pricinuite şi până ecum de presă în 
Europa şi, după înaintările ce le face răul din zi în 
zi, tragem încheieri pentru viilor, se poate uşor pre- 
vedea că regii în curând se vor căi, că au dat adă 
posi în Siatele lor acestei înfricoşate meserii. . De-ar 
fi dat Dumnezeu ca majoritatea scriitorilor nostri să 
nu fi scris nimica! Disciplina şi morala, pacea şi 
liniştea societăţii ar îi fost mai bine asigurate! Dar 
acești făuritori de vorbe goale vin de pretutindeni cu 
teoriile lor nebune, pentru a sgudui stâlpii credinţei 
şi a înmormânia virtutea. Ei zâmbesc cu dispreț la 
vechile cuvinte „patrie“ şi „religie“ şi întrebuințează 
întregul lor talent şi toate cunostinţele lor să sfărâme 
tot ce e sfânt! între oameni si să-l iragă în noroi. 
Aşa unul zice că nu este alt Dumnezeu decâtlumea; 
allul că deosebirea dintre rău şi bine e o nălucă; al 
treilea că oamenii nu trebue să aibă scrupule, ci să 
se mânânce unii pe alţii ca lupii. Asta este înțelep- 
ciunea ce ne învaţă şi pe care o moştenim din lată 
în fiu. Păgânismul, pradă tuturor rătăcirilor minţii 
omeneşti cum a fost, lăsat-a urmaşilor ceva ce să se 
compare cu acele monumente de ruşine pe care le 
lasă presa de astăzi sub regimul evangheliei? Seorie- 
rile ateiste ale unui Leukippos, ale unui Protagoras 
au pierit cu autorii lor; visurile aducătoare de pieire 

ale unui Hobbes, ale unui Spinoza, prin presă şi ră- 
 spândirea de care se bucură, nu vor pieri nici odată 
'din lume. Pieriţi dară, :opere renumite, pentru csre 
simplitatea părinţilor noştri n'a avut nici o înţelegere; 
pieriţi, însoţite înaintea ochilor urmaşilor noştri de 
acelea scrieri încă şi mai primejdioase, în care vea: 
cul nostru îşi exală putoarea sa morală; povestiţi, ca 
martori credincioşi şi uniți urmaşilor noştri, istoria 
“ emancipării şi a progresului nostru, Dacă vor ceti şi 
ei şi nu vor fi mai nebuni decât noi, atunci își vor 
ridica mâinile la cer şi vor grăi în amărăciunea sutle. 
tului lor: „Alotputernice Doamne, care ţii duhurile în 
mâna îa, scapă-ne de lumina aducătoare de moariea 
părinţilor noştri şi dă-ne iarăşi nevinovăția, singurul 
bine ce ne poate ferici, singurul care are prej înain- 
tea ochilor lăi“. i e 
Cauzele neajunsurilor 


Şi cum se explică acest rău nemăsurat, pricinuit 
de presă? 

Se explică prin următoarele trei împrejurări: 
lipsa de pregătire a publicişiilor, anonimatul şi ires- 
ponsabilitatea lor. 

1%. Lipsa de pregătire a publiciştilor, mai ales 
din presa zilnică, e cunoscută şi deplânsă de toţi: 
Ca să fii medic trebue să fi absolvit facultatea de 
medicină şi să fi trecut doctoratul; ca să fii profe- 
sor, trebue să fii absolvit faculiatea de litere şi să fii 
trecul examenul de capacitate; ca să fii preot, îţi 
trebue licenţa în teologie, ;. ca pregătire ştiintifică. 
eventual chiar doctoratul în teologie, iar, ca grad 
ierarhic, taina sfintei preoţii care presupune alte grade 
msi mici (diaconat, ipodiaconat, anagnostai etc.). Tot 
aşa ţi se cer pregătiri speciale pentru a fi inginer, 
judecător, sau orice aliceva. Numai peniru a fi publi- 
cist, nu ţi se cere nici o pregătire. Cu cât șiii să 
înjuri, să batjocoreşti, să huleşti, să blasfemezi mai 
muli, cu atât ești mai prețuit în presa de mare liraj. 

Injurăturile sunt amuzante ; oamenilor siricaţi din îire 
le plac; le celesc cu sete („da bine-larde!“). Să ne 
gândim, însă, câl dispreț arătau pentru această presă 
toți oamenii de seamă. Din cei mulți, amintesc aici 
părerea lui lon L. Caragiale care la serbările semicen- 
tenarului Astrei din 1911 la Bluj, a spus despre presa 
românească din România că e rea: „Calomniază 
lumea şi strică gramatica“. 

2%. Anonimalul e a doua împrejurare nenorocită 
care explică răul pricinuit de presă. Nu se poate în- 
gădui să facă pe voinicii şi pe vitejii cei ce se ascund 
în tufe ; nici să dea lecţii de pairiotism, de cinste şi 
de moralitate cine nu iscăleşie. E atât de mare răul 
ce se face prin anonimat, încât nici nu se poate 
spune. Anonimalul convine simbriaşilor condeiului, 
care scriu cum îi plăteşii. Dacă le dai bani te laudă 
şi te ridică în slavă ca pe nimeni; dacă nu le dai, 
te terfelesc în noroi. Impotriva acestor puteri ascunse 
ale celui Rău, nici Geniu nici cinste nu ajung nimic. 

30. Iresponsabilitatea legală a presei aşa cum 
e în multe ţări e răul cel mai mare. Dacă insulți pe 
cineva înir'o societate sau îi spui cuvinte grav jigni- 
toare, te poate da în judecată şi poţi fi pedepsit pen- 
tru vătămare de onoare. Dacă însă un publicist are 
poită să calomnieze o persoană ori o instituţie, de 
cele mai multe ori nu i se întâmplă nimic. Mai ales 
la noi, unde oamenii sunt alât prepuelnici şi odată 
fac din ţânţar armăsar, zicând că de unde nui foc nu 
iese fum. Publicistului iresponsabil îi convine să atace 
luni şi poate ani întregi pe un om sau o instituţie 
cinstită, fiindcă chiar dacă i se inlentează proces, ştie 
că acesta ţine cu anii; până ce va [i osândit, îşi poate 


face de cap. Şi chiar dacă i se rostește sentinţa. de 


condâmnare, găseşte un om nemernic, fără suflet, mij- 
locul de a scăpa de pedeapsă; dacă nu alifel, fuge 
din ţară. Nu aşa e însă în ţări mai bine organizate, 
ca în Statele Unile ale Americei de Nord, bunăoară. 
Pentru orice ştire şi informaţie neexactă răspunde 
tipografia, unde s'a tipărit acea ştire şi informaţie. 
Judecăţile încă sunt repezi. Intr'o lună de zile, cel 
calomniat «e reabilitat, iar calomniatorul și-a luat 
pedeapsa. 


Inlăturarea lui Cristos din viaţa publică. 


Presa acestor nepregătiți anonimi iresponsabili a 
înlăturat pe Dumnezeu şi pe Isus Cristos dela legiuiri 
şi State, derivând toată puterea nu dela Cel de sus, 
ci dela oameni şi smulgând astfel temeliile oricărei 
autorităţi, pricina de căpetenie peniru care unii au 
dreptul să poruncească, iar alții au datoria să asculte. 
Această presă a propovăduit şi propovădueşie că 
stăpânirea lui Isus Cristos irebue să se restrângă la 
popoarele catolice, cel mult la cele creștine, dar 
asupra altor neamuri păgâne sau în general necreştine 
această stăpânire nu poate avea loc. Nimic mai rău 
decât această rălăcire, care s'a cuibărit şi la roi; 
waduceţi doar aminte de teoria „imutabilităţii speciilor 
religioase, realităţi concrete istorice” (zice unul) şi de 
„opacitatea“ şi „impenetrabilitatea“ masselor populare 
româneşii la toate încercările de cucerire ale catoli- 
cismului (scrie allul). Isus nu cunoaşte „specii reli- 
gioase“ şi „realităţi concrete istorice“, nici opacităţi şi 
impenetrabilităţi individuale sau coleciive ; El cunoaşte 
numai suflete : „Cel ce va crede şi se va boteza se va 
mântui ; iar cel ce nu va crede se va osândi“ (Marcu 
XVI, 16). Şi fiindcă El şi-a vărsat sângele său dum- 
nezeesc pentru mântuirea tulurora, cu acest titlu El 

este Răspunzătorul întregului neam omenesc. De aceea 
„nu este subt cer niciun alt nume, dat nouă oameni: 
lor, întru care să ne mântuim“ (Faptele Apost. IV, 12). 
Isus este și judecătorul omenirii întregi. El însuşi o 
spune zicând: „Tatăl nu judecă pe nimeni, ci jude: 
cata toată a dat-o Fiului“ (loan V, 22). 

Nu e mirare, deci, dacă, potrivit acestor adevă 
ruri dumnezeeşii, marele papă Aa XIII a închinat lui 
Isus întregul neam omenesc la sfârşitul veacului ire 
cut, iar actualul papă Pius XI a introdus în calenda: 


rul Bisericei o sărbătoare nouă: sărbătoarea împăra | 


tului Cristos, pe care taţi creştinii trebue s'o ţină cu 
mare cinste, în dumineca din urmă a lui Octomvrie. 
Prin aceste măsuri, precum şi prin luminoasele lor 
învățături, papii ne arată că nu trebue să restrângem 
împărăţia lui Christos la cele ce privesc mântuirea 
sufletelor, la zidurile Bisericii, ci să căutăm a o în: 
făptui pe toate tărâmurile vieţii publice: în politică 
caşi în legislaţie ; în justiţie caşi în administraţie; în 
economie caşi în cultură ; în educaţie caşi în apăra: 
rea naţională. Atunci vor încela, ca prin minune, atâ- 
tea rele de care suferim astăzi. Atunci autoritatea va 
fi autoritate ; toţi se vor închina ei, fiindcă sunt con- 
vinşi de marele adevăr proclamat de apostolul Pavel: 
„Orice suflet să se supună înaltelor stăpâniri, căci nu 


este stăpânire fără numai de la Dumnezeu; iar cele 
ce sânt, de Dumnezeu sânt  rânduite* (Romani 
XIII, 1). 


lată, dar, că acţiunea creştină catolică e, în rân- 
dul întâiu, spre binele şi folosul Statului. E caşi la o 
țesătură : cu cât firele de urzeală şi de băteală sunt 
mai tari, cu atât şi țesătura va fi mai trainică. lar noi, 
“fiindcă vrem să țesem viitorul. României din firele cele 
mai trainice, la cine ne vom duce, dacă nu ia Isus 
care, singur, are „cuvintele vieţii celei i iu ud (loan 
VI, 68). 


Pentru organizarea presei bune 


Având presa rea atâta înrâurire siricăcioasă 
asupra. oamenilor, datoria creştinilor conştienţi de 
chemarea lor este să ridice în faţa acestei înfricoşate 
arme ă Celui Rău o şi mai înfricoșătoare armă: Presa 
Bună. In acest scop, creștinii trebue să-şi dea seama 
de câteva adevăruri de căpetenie: 

10. Intr'o omenire ca a noastră, născulă sub 
blestemul păcatului strămoșesc şi înclinată, deci, mai 
mult spre rău decât spre bine, Presa Bună nu e şi nu 
va putea fi nici odată alât de iubită şi răspândită ca 
cea „liberă“, „independentă“ „adică Rea. Ce urmează 
de aici? Urmează că, precum se fac colecte publice 
pentru zidirea de biserici, şcoli, cămine şi alte insti- 
tuţii creştine, aşa trebue să se facă colecte publice 
peniru întemeierea şi răspândirea Presei Bune. Să 
nu-şi închipuească nimeni că astăzi mai e cu putință 
învățământ, predică, viaţă şi organizaţie parohială fără 
de: librării, ziare şi biblioteci. 
menea năzbâlii, nu e omul vremii noastre. Dacă şi 
acum în al 1900-lea an şfânt dela patima şi moartea 
Mântuitorului se găsesc câţiva originali care vor să 
facă pe jos pelerinajul dela. Timişoara sau de aiurea 
până la Roma, e treaba lor; îi privește. Miile, zecile 
şi sutele de mii de creștini de asiăzi vor preferi to- 
tuş trenul, acest mijloc relativ rapid şi leșnicios de 
comunicaţie modernă. 


Dar atâta nu ajunge. Tot prin silințele noastre 
ale iuturor trebue să-i dăm Presei Bune mijloace de 


Cine-şi închipuie ase- 

luptă cel puţin egale, dacă nu superioare acelora ce 
are Presa Rea. 

20. Birourile de telegrafie şi corespondenţă in- 
ternaţionale (Reuter din Londra; Havas din Paris; 
Waolif din Berlin; agenţia Stefani din Roma) nu sunt 
în mâini creştine. Creştinii abia în zilele noastre se 
gândesc să organizeze 0 asemenea agenţie „Fides* 
în Cittă del Vaticano. Din nenorocire, birourile de 
corespondenţă creştină, până în prezent, au mai mult 
caracter negativ : parează loviturile date instituţiilor şi 
personalităţilor creştine de presa adversă.. Scopul ar 
fi organizarea absolut superioară a acestor birouri şi 
agenţii creştine. 

30, Pe lângă birouri şi agenţii de . informaţii 
centrale trebue neapărat bine organizat serviciul in- 
formativ din provincie. Precum oraşul ca alcătuire 
socială şi politică trebue să fie expresiunea fidelă a 
regiunii sale, aşa trebue să fie şi ziarul. Corespen- 
denţii pricepuţi şi conștiincioși sunt cei mai de seamă 
colaboratori ai presei periodice, mai ales zilnice, 
Prin ştiri precise date la timp, înaintea altor cores 
pondenţi, de ziare europene a ajuns săse ridice pe 
limpul răsboiu lui ruso japonez Corriere della Sera; 
sau, în timpul răsboiului balcanic, Reichsposi din 
Viena, Să 

4% Birouri de anunţuri și reclame creştine, unde 
să fie exclus orice gând de înşelăciune. Ă 

5%. Colportaj. Ziarul, revista, cartea catolică tre- 
bue celită, arătată, răspândită, la nevoie chiar dăruită 
de pomană, ca să-şi facă tot binele cu putință. Nu-e 
o întâmplare, observa sfântul păsinte Papa Pius.:XI 
că vestitul scriitor: italian Alessandro . “Manzani...voind 
să înlățişeze toată -generositatea cardinalului Federico 
Borromeo, ne arată ce averi 'mari a cheltuit acesta. . 
peniru înzestrarea bibliolecei sale cu cărţi. Oare: 
cumpărarea de cărți bune nu este şi ea o faptă de 
milostenie creștinească ? — În anii mei de student am 
cunoscut un episcop foarte devotat presei creştine, 
De câteori opria trenul în care P. S. S. călătoria în - 
vre-o stație cu colporiaj de ziare organizat, P:; S. S. 
cobora din văgon, cumpăra câte cinci exemplare 
dintr'un ziar creștin pe care editorii izbuliră să-l facă: 
admis și le distribuia gratuit oamenilor nevoiaşi care 
nu puteau să | cumpere, dar care mare nevoie aveau 
de luminile acelui ziar. Aşa a ajuns ziarul la un tiraj 
considerabil. Povestindu-l aici, amintesc sfatul Mân. 
tuitorului din pilda Samarileanului milostiv : „Du-te şi 
fă şi tu la fel!“ (Luca X, 37). 

P. 1. Georgescu. 
D Pai y 

— Binefaceri de Crăciun. Reuniunea »Sf. 
Maria« dela parohia Oradea-Olosig şi Societatea Prea: 
sfintei Inimi dela parohia catedralei, conform obiceiu- 
lui şi menirei lor frumoase, au distribuit preţioase 
ajutoare de Crăciun copiilor săraci din parohie. Socie- 
tatea Stiintei Inimi a îmbrăcat 84 copii, cu vesminte şi 
ghete, iar Reuniunea »Sf. Maria« 42 asemenea cu 
haine şi ghete. La 120 familii în parohia Oradea-Ora- 
şul Nou şi tot atâtea în Oradea-Olosig au primit câte 
1 kg. făină de grâu pentru fiecare membru de familie - 
(3—5—8). Caritatea a fost bogată de Crăciun cu cei 
săraci. Domnul să răsplătească dăruitorilor şi Părinţi- 
lor parohi şi cateheţi cari s'au străduit mult. 

— Dorim An Nou fericit și plin de bogate haruri 
cereşti tuluror abonaților şi cetitorilor noştri. „Vestitorul.“ 


— Hirotoniri. Duminecă în 24 Dec. au fost hi- 
rotonițţi întru preoți clericii Coriolan Ossian (din 
Supurul de jos) şi Ghoor.,he Silaghi (din Sanislău). 
Preotul nou hirotonit On. Coriolan Ossian a îost 
numit adm. par. la Hurezul Mic. 


— Progresul misiunilor catolice. Ştim că 
Biserica Romei îşi ține de o sfântă datorie de-a vesti 
adevărul Evangheliei păgânilor cari mau auzit de Hris- 
tos. Sute de misionari pleacă în fiecare an spre ţările 
păgâne de peste mări şi ţări. laţă câteva date — după 
Vita Ecclesiae, scoase din 7he Univer:e din Londra 
— despre desvoltarea misiunilor catolice în unele ţări 
şi continente. — În 1833 în Australia, Oceania şi o 
mare parte a Airicei era un singur episcop misionar 
ca vreo 20 preoți. Azi, după o sută de ani, numai în 
Africa (aiară de Egipt) sunt: 221 dieceze, 26,678 
misiuni  (quasi-parohii şi filiale), 7.009 călugăriţe 
(streine), 237 preoți indigeni, 144 călugări indigeni şi 
1895 călugărițe indigene. — In Congo-Belge, înainte 
cu 50 de ani nu era nici o misiune. Azi sunt: 719 
preoți pentru 939.516 catolici botezați şi 679.783 ca- 
tehumeni cari aşteaptă botezul. — In /adii sunt azi: 
54 dieceze, 3970 preoți (streini), 911 fraţi, 7822 călu- 
gărițe, 5823 misiuni, 2000 preoţi indigeni, 429  îraţi 
indigeni şi 5030 surori indigene, pentru 3,500.000 ca- 
tolici şi 100.000 catehumeni (din 350.000.000, câţi lo- 
cuitori au Indiile). — In China sunt: 117 dieceze, 
3798 preoți (streini), 402 fraţi, 4235 călugăriţe (streine), 
18.000 misiuni, 1563 preoți indigeni, 179 fraţi indigeni, 
2833 călugărițe indigene, pentru 2,500.000 catolici, 
150.000 catehumeni, din 470,000.000 locuitori ai Chi- 
_nei. — In Japonia și Corza sunt: 15 dieceze, 400 
preoți, 192 fraţi, 1067 misiuni, 912 surori, apoi 134 
preoți indigeni, 144 îraţi şi 537 surori indigene pentru 
207.000 catolici şi 3275 catehumeni din 85,000.000 lo- 
cuitori. — In Malesia : 11 dieceze, 270 preoți, 200 
fraţi laici, 950 călugărițe, 506 misiuni, 14 fraţi indi- 
geni şi 122 surori indigene, pentru 247.000 catolici şi 
35.000 catehumeni din 50,000.000 locuitori. — In Ocea- 
nia : 19 dieceze, 400 preoţi, 265 fraţi, 841 călugăriţe, 
1700 misiuni, 12 preoți indigeni, 32 fraţi indigeni, 247 
“surori indigene, pentru 350.000 catolici, 15.000 cate- 
humeni din 2,000.000 locuitori. — Cu toată această 
frumoasă desvoltare a misiunilor catolice încă numai 
21; parte din locuitorii lumii au primit botezul, */; sunt 
păgâni. 39.70% primesc oarecare predicare creştină, 
60.43%, nici mau auzit de Hristos. Şi numărul actual 
de preoţi şi misionari e absolut insuficient. În Asia se 
vine un preot la 905 catolici şi 10.700 păgâni; în 
Africa unul pentru 962 catolici şi 46.000 păgâni; în 
America unul la 2007 catolici şi 1800 păgâni ; în Ocea- 
nia un preot la 554 catolici. — Aici e puterea Bise- 

, ricii catolice: în nouile cuceriri ce le face în ţările 


virgine. Ce suntem noi cu cele 5 dieceze ale noastre 
în comparaţie cu sutele de dieceze din ţările păgâne ? 
Şi totuşi suntem mândri că facem parte din o Bise- 
rică ce-şi îndeplineşte așa de sfânt misiunea. 


— Minunea carităţii creștine — în America. 
Toată lumea se plânge că. în criza aceasta mare nu 
se poate face nimica, mai ales opere caritative nu. Or 
acest prejudiciu general îl desminte categoric şi ire- 
futabil Opera Sf. Vincențiu din Statele Unite ale Ame- 
ricei de Nord. Această Societate, cu abia 4 ani de 
existență acolo, în 1929 a adunat. şi cheltuit pentru 
opere caritative 1.375.089 dolari, în 1932 — 5.553.115,72 
dolari, la cari dacă se mai adaogă suma de 591,780,93 
dol. cheltuiţi pentru »opere speciale«, suma distribuită 
în 1932 se urcă la 6.144.896,65 dolari. Societatea în 
1929 avea 1518 filiale, în 1932 le-a urcat la 2350. 
In 1929 avea 18.693 în 1932 — 30.000 membri ac- 
tivi; în 1929 a ajutat 33.349 familii cu 141.157 indi- 
vizi, în 1932 — 143,787 familii cu 692.862 indivizi. 
In 1929 a făcut 288.824 vizite la familii nenorocite 
şi 29.863 la înstitute, iar în 1932 a făcut 1,475.907 
vizite la familii şi 65.587 la institute. A plasat în 
1929—5.152, în 1932—13.054 persoane ; a transportat 
în 1929—1062, în 1932—1901 muncitori. A regulat în 
1929—532, în 1932—2660 căsătorii nelegitime ; a aran- 
jat 1349 botezuri din 1929, 5202 în 1932, a îndrumat 
4354 elevi la şcoală în 1929, 11.829 în 1932. A în- 
drumat 5486 elevi la catehism în 1929, 10.639 în 
1932; a readus la vieaţa religioasă 1392 persoane ne- 
gligente în 1929, 7146 în 1932; a desfăcut în 1929— 
571.519 ex., în 1932—3,200.933 “ex. produse de ale 
presei bune catolice. — O adevărată minune a zelu- 
lui şi a carităţi catolice. Noi unde stăm cu activitatea 
noastră ? | * 


— Germania. Guvernul german invită pe toţi 
cetăţenii săi, să aibă duminica întâie a fiecărei luni la 
prânz numai o singură pleasă cu preţul de numai 20 
de Lei, iar banii cruţaţi să fie daţi pentru ajutorarea 
celor săraci. In Decemvrie banii vor fi întrebuinţaţi 
mai ales pentru daruri de Crăciun, în lanuarie pentru 
bucate şi pentru lemne. Se vor înființa şi odăi încăl- 
zite pentru necăsătoriți şi mese pentru copiii de şcoală. 


— Danemarca. Vicarul apostolic al Danemar- 
cei Brems cu prilejul vizitei sale la Sântul Părinte i-a 
împărtişit vestea îmbucurătoare, că în cursul anului 
trecut patru mii de oameni au trecut la biserica cato- 
lică. Chiar în ziua plecării sale Vicariul Apostolic putu 
boteza 50 de convertiți. 

— Almanahul „Presa Bună“ 1934. După partea calen- 








“ daristică, frumos -tipărită în; două culori (roşu şi negru), Cu- 
; prinde o bogată dare de seamă asupra stării bisericii catolice 

de rit lațin din Vechiul Regat. Notăm şi clişeele irumoase — 
o frumoasă scenă a răstignirii în culori pe copertă şi un îru- 
mos clişeu al Excelenței Sale Valerio Valeri Nunţiu Apostolic 
din Bucureşti. — Preţul 15 Lei. „Presa Bună“ laşi. 


— Aşa să ne spovedim. O broşurică prețioasă (40 pa- 
gini, 160) ca îndrumare pentru a se spovedi bine pe seama Su- 
rorilor, dar foarte bună şi pentru sufletele delicate cari vreau 
să facă spovedanie bună. Este editura ' Congregaţiei Surorilor 
r. cat. din Blaj. Costă 8 Lei la Societatea Sf. loan Gură de 
Aur, Oradea şi la oricare librărie. 

